ગતરોજ સવારે ૧૧ કલાકે ભઈલાલભાઈ વાલવોડના ઊંડા દરવાજા વિસ્તારમાં દેવીપૂજક જાંબુ રાખે છે તેઓને પૈસા આપવા માટે ગયા હતા ત્યારે ત્યાં ગામના જ પ્રવીણભાઈ રાયસંગભાઈ સોલંકી પોતાનો ટેમ્પો લઇને પહોંચ્યા હતા અને ભઈલાલભાઈને દારૂ પીવડાવ્યો હતો અને ત્યારબાદ અગાઉના ઝઘડાની રીસ રાખીને પ્રવીણભાઈએ કોદાળી વડે મારામારી ગંભીર ઈજાઓ પહોંચી ફરાર થઇ ગયો હતો આ અંગેની જાણ ભઈલાલભાઈના ભાઈ રમેશભાઈ ધૂળાભાઈને થતા તેઓ સારવાર અર્થે સીસ્વા સરકારી હોસ્પિટલમાં લઇ ગયા હતા જ્યાંથી વધુ સારવાર અર્થે મોટા દવાખાનામાં લઇ જવા જણાવ્યું હતું બીજી તરફ તેઓના સબંધી ભાદરણ પોલીસ મથકે પહોંચ્યા હતા જ્યાં પોલીસએ ફરિયાદ લેવાના ના પાડી હતી અને જેઓને માર માર્યો છે તેઓને પોલીસ મથકે લઇ આવો તેમ જણાવ્યું હતું જેને લઇ રમેશભાઈ પોતાના ભાઈને રીક્ષામાં ભાદરણ પોલીસ મથકે લાવ્યા હતા અને પોલીસ ફરિયાદ આપી વધુ સારવાર અર્થે મોટા દવાખાનામાં લઇ જવાના હોઈ પૈસાની વ્યવસ્થા કરતા સુધી ભઈલાલભાઈને ઘરે લાવવામાં આવ્યા હતા અને રમેશભાઈ પોતાની બહેન જે જલુંધ ગામે રહે છે તેઓની પાસે પૈસા લેવા ગયા હતા ત્યારે રસ્તામાં જ ફોન આવ્યો હતો કે ભઈલાલભાઈ મરણ ગયેલ છે જેને લઇ તેઓ પરત વાલવોડ આવ્યા હતા અને આ અંગે પોલીસને જાણ કરી હતી પોલીસએ લાશને બોરસદ સરકારી હોસ્પિટલમાં પોસ્ટમોર્ટમ માટે મોકલી દીધી હતી પરંતુ મામલો ગુચવાયેલ હોઈ પેનલ તબીબોથી પોસ્ટમોર્ટમ કરાવવાનું નક્કી થતા લાશને કરમસદ હોસ્પિટલમાં લઇ જવામાં આવી હતી જ્યાં પોસ્ટમોર્ટમ કરવામાં આવ્યું હતું.